पाएं अपने शहर की ताज़ा ख़बरें और फ्री ई-पेपरडाउनलोड करें
सरकार ने शुक्रवार शाम 6 बजे से सोमवार सुबह 5 बजे तक लॉकडाउन लगाया हुआ था। नाइट कर्फ्यू शाम 6 बजे से सुबह 5 बजे तक जारी रहेगा। सरकार के नए आदेश के मुताबिक 15 मई तक नई पाबंदी लगा दी गई है, इसमें जरूरी वस्तुओं वाली दुकानों को छोड़कर सभी दुकानें बंद करने के आदेश दिए हैं। वीकेंड कर्फ्यू के चलते रविवार को भी बाजार पूरी तरह सुनसान रहे हालांकि सब्जी, फल-फ्रूट, मीट-मछली, डेयरियों की दुकानें कुछ समय के लिए खुली रहीं जबकि मेडिकल स्टोर और करियाने की दुकानें सारा दिन खुली रहीं। अब नए आदेशों के तहत सोमवार से उपरोक्त दुकानों को छोड़कर सभी दुकानें 15 मई तक बंद रहेंगी। टैक्सी व कार में ड्राइवर सहित 2 लोग सफर कर सकेंगे। बाइक व स्कूटर में अतिरिक्त सवारी नहीं बिठाई जा सकेगी।
अब तक कुल केस 12585, एक्टिव 1075, रिकवर 11174. कुल मौतें 345
सरकारी कार्यालयों में 50 प्रतिशत हाजिरी के साथ काम करना होगा। पंजाब में एंट्री के दौरान कोरोना निगेटिव रिपोर्ट दिखानी होगी या दो सप्ताह पहले का वैक्सीनेशन सर्टिफिकेट दिखाना होगा। विवाह-शादियों व संस्कार में 10 से अधिक लोग एकत्रित नहीं हो सकेंगे। सभी प्रकार के धार्मिक स्थान सायं 6 बजे पूर्ण तौर पर बंद हो जाएंगे। सभी बार, सिनेमा हाल, जिम, स्पा, स्वीमिंग पूल, कोचिंग सेंटर, स्पोर्ट्स कांप्लेक्स बंद रहेंगे।
सभी रेस्टोरेंट (होटल समेत), कैफे, कॉफी शॉप, फास्ट फूड कोर्ट, ढाबों पर बैठ कर खाने की इजाजत नहीं होगा जबकि टेक-अवे व होम डिलीवरी के लिए रात 9 बजे तक कर सकेंगे। जिले में रविवार को 2 और कोरोना संक्रमित मरीजों की मौत हुई है। मृतक दोनों महिलाएं हैं। इसमें से एक महिला ने जालंधर के प्राइवेट अस्पताल और दूसरी महिला ने गुरु नानक मेडिकल कॉलेज में दम तोड़ा है। जिले में 107 और नए मामले सामने आएं हैं। इसमें अधिकतर मरीज 6 साल से 30 साल तक के 39 मरीज शामिल हैं। जिले में कुल पॉजिटिव मरीजों का आंकड़ा 12585 हो गया है। एक्टिव मरीज 1075 हैं। अब तक 11174 मरीज ठीक होकर घर लौट चुके हैं। 54 मरीजों को रविवार को ठीक होने पर छुट्टी दे दी है।
मौतों का आंकड़ा 345 तक पहुंच गया है। वहीं 1763 संदिग्धों की सैंपलिंग की गई। इधर, 739 सैंपल की रिपोर्ट निगेटिव आई है। एपिडिमोलॉजिस्ट डॉ. राजीव भगत ने कहा कि जिले में 2 और कोरोना संक्रमित मरीजों की मौत हुई है। दो महिलाएं थीं। इसमें एक 49 वर्षीय महिला गांव ढिलवां की निवासी थीं, जोकि जालंधर के प्राइवेट अस्पताल में भर्ती थी जबकि दूसरी 62 वर्षीय महिला गांव लक्खन के पड्डा की रहने वाली थी। उसने गुरु नानक मेडिकल कॉलेज अमृतसर में दम तोड़ा है। सिविल सर्जन डॉ.परमिंदर कौर ने बताया कि रविवार को सेहत विभाग ने जिले से कुल 1763 संदिग्ध लोगों के सैंपल लिए हैं। इसमें आरटीपीसीआर से 1101 और एंटीजन से 662 सैंपल लिए हैं। इन सैंपल में कपूरथला से 399, फगवाड़ा से 222, भुलत्थ से 62, सुल्तानपुर लोधी से 110, बेगोवाल से 106, ढिलवां से 210, काला संघिया से 157, फत्तूढींगा से 146, पांछट से 226 व टिब्बा से 125 सैंपल शामिल है। सभी सैंपल की रिपोर्ट दो दिन बाद आने की संभावना है। वहीं, फगवाड़ा. फगवाड़ा में तीन दिन में कोविड-19 के 81 केस मिले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn